0307.xml
اپنے والد کی فلم ’’فائنڈنگ فینی‘‘ دیکھنے کیلئے بے صبری سے منتظر ہوں،شاہد کپور
ممبئی ۔ 16 اگست (اے پی پی) بالی ووڈ اداکار شاہد کپور نے کہا ہے کہ وہ اپنے والد پنکج کپور کی فلم ’’فائنڈنگ فینی‘‘ دیکھنے کیلئے بے صبری سے منتظر ہیں۔ ذرائع ابلاغ کے مطابق اداکار شاہد کپور جن کی فلم ’’حیدر‘‘ جلد ہی ریلیز ہونے والی ہے اور وہ آجکل فلم کی تشہیری مہم میں مشغول ہیں، کا تازہ انٹرویو میں کہنا ہے کہ وہ اپنے والد پنکج کپور کی فلم ’’فائنڈنگ فینی‘‘ کی ریلیز کے بے صبری سے منتظر ہیں کیونکہ فلم میں ان کے والد کی شخصیت کا وہ پہلو انہیں دیکھنے کو ملے گا جو انہوں نے اس سے قبل نہیں دیکھا یہ ان کیلئے نیا تجربہ ہو گا۔ فلم کی ہدایات ہومی اداجانیہ نے دی ہیں۔ فلم کی دیگر کاسٹ میں دپیکا پڈوکون، ارجن کپور اور نصیر الدین شاہ شامل ہیں۔ اداکار نے کہا کہ وہ فلم کا مختصر ٹریلر دیکھ چکے ہیں یہ زبردست ہے۔ فلم جلد ہی سینما گھروں میں نمائش کیلئے پیش کی جائے گی۔
APP
16.08.14
0307p.xml
اپنے والد کی فلم دیکھنے کیلئے بیتاب ہوں : شاہد کپور
ممبئی (وقت نیوز) بالی وڈ اداکار شاہد کپور نے کہا کہ اپنے والد کی فلم " فائنڈنگ فینی" دیکھنے کے لئے بے تاب ہوں ۔میڈیا سے گفتگو کرتے ہوئے انہوں نے کہا کہ میں نے ابھی تک " فائنڈنگ فینی" نہیں دیکھی صرف اس کے پرموز دیکھے ہیں ۔انہوں نے کہا کہ فلم میں اپنے ڈیڈ کو میں پہلی بار اوپن شرٹ اور شارٹس میں ڈمپل کپاڈیہ کے ساتھ دیکھوں گا ۔ انہوں نے کہا کہ حقیقت میں میرے لئے یہ دلچسپ فلم ہے جسے دیکھنے کے لئے مر رہا ہوں۔
daily_waqt
17.08.14